Diari Oficial de la Generalitat Valenciana


Sumari del DOGV 3598, del 06-10-1999 (1999/8440)

Ordre de 22 de setembre de 1999, de la Conselleria de Justícia i Administracions Públiques, sobre delegació de funcions en la secretaria general i en el director general de Justícia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8440


Data del document
:   22-09-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * competència administrativa
    * delegació de poders
    * administració regional

Ordre de 22 de setembre de 1999, de la Conselleria de Justícia i Administracions Públiques, sobre delegació de funcions en la secretaria general i en el director general de Justícia. [1999/8440]
  
En ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià, i com que es considera convenient fer la delegació de determinades atribucions en la secretària general i en el director general de Justícia de la Conselleria de Justícia i Administracions Públiques,
  
ORDENE
  
Article 1
  
1. Sense perjuí del que disposa l'article següent, queden delegades en la secretària general les següents funcions:
  
a) La disposició i autorització de les despeses pròpies dels serveis de la Conselleria de Justícia i Administracions Públiques dins dels límits legals i pressupostaris, així com l'ordenació de pagaments corresponents.
  
b) L'exercici de les facultats ordinàries en matèria de contractació administrativa, serveis i subministraments, dins dels límits legals pressupostaris.
  
2. Es delega la secretària general per a aquestes funcions fins a un límit màxim de cinc milions de pessetes (30.050,61 euros).
  
Article 2
  
Queden delegades en el director general de Justícia les facultats que corresponen a l'òrgan de contractació en matèria de contractes menors en l'àmbit de l'administració de Justícia, de conformitat amb allò que s'ha establit en la Llei 13/1995, de 18 de maig, de Contractes de les Administracions Públiques.
  
Article 3
  
La delegació d'atribucions que es disposa en la present Ordre no serà obstacle perquè el conseller de Justícia i Administracions Públiques puga avocar el coneixement i resolució de tots els assumptes que considere oportuns i podrà, així mateix, revocar-la en qualsevol moment de conformitat amb allò que s'ha establit en l'article 68.5 de la Llei 5/1983, de 30 de desembre, de la Generalitat Valenciana.
  
Article 4
  
Les resolucions que es dicten en virtut de la delegació conferida per aquesta ordre esgotaran la via administrativa, de conformitat amb allò que s'ha establit en els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Article 5
  
Sempre que es faça ús de la delegació de funcions continguda en aquesta ordre, haurà de fer-se constar dit extrem en la resolució adoptada, segons estableix l'article 68.6 de la Llei 5/1983, de 30 de desembre, de la Generalitat Valenciana i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Disposició derogatòria
  
Queda expressament derogada l'Ordre de 31 de juliol de 1987, de la Conselleria d'Administració Pública, sobre delegació de funcions en el secretari general.
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 22 de setembre de 1999
  
El conseller de Justícia i Administracions Públiques